NaiveNeuron/SloPal huggingface dataset:
Zmajkovičová, Renáta, poslankyňa NR SR (2010-09-07):
Ďakujem za slovo. Ja by som chcela poďakovať môjmu kolegovi, pretože oveľa podrobnejšie rozobral analýzu tohto zákona a znovu myslím, že všetci v sále sa neubránime pocitu, že je to účelový zákon a konštatoval ho i on a všetky tie náznaky, ktoré idú z rezortu ministerstva spravodlivosti, sú jednoznačne, že ide o zasahovanie výkonnej moci do súdnej moci a hlavne uzurpátorstvo si kontrolovať, túto súdnu moc. A toto je nebezpečné. Ja chcem všetkým mojim kolegom povedať, že začína sa diať niečo nebezpečné. A dávam si otázku – prečo? Možno preto, kto sa nám nehodí, pôjde z kola von.
Gibalová, Monika, poslankyňa NR SR (2015-06-30):
Ďakujem pekne. Vážený pán predseda, prosím, dajte hlasovať o tom, že prerokujeme tento návrh aj v druhom čítaní.
Hort, Milan, podpredseda NR SR (2011-03-30):
Páni poslanci, dúfam že ste si všimli, že som neprerušil pána poslanca z opozície, hoci sa nedržal rokovacieho poriadku. Pán poslanec, pán exminister, keď budete chcieť klásť otázky pánovi ministrovi, tak budeme mať ešte možnosť prihlásiť sa do rozpravy ústne, vtedy poprosím tak urobiť. Takže skúsme to rešpektovať, lebo pán minister nemôže teraz vo faktickej poznámke hovoriť, lebo nie je na tabuli. Nech sa páči, pán poslanec Dostál.
Jurinová, Erika, podpredsedníčka NR SR (2012-10-19):
Ďakujem pekne, pán spravodajca. Otváram rozpravu. Do rozpravy som dostala jednu písomnú prihlášku pána Mikuláša Hubu z klubu Obyčajní ľudia a nezávislé osobnosti. Nech sa páči, ujmite sa slova.
Blanár, Juraj, podpredseda NR SR (2021-10-21):
Dávam teraz slovo spravodajcovi, ktorého určil navrhnutý gestorský ústavnoprávny výbor, poslancovi Matúšovi Šutaj Eštokovi, aby Národnej rade podal správu k tejto parlamentnej tlači č. 710. Potom poprosím pána poslanca Urbana. Nech sa páči.
P. Hrušovský, predseda NR SR: (2005-05-10):
vládny návrh zákona, ktorým sa mení a dopĺňa zákon č. 548/2003 Z. z. o Justičnej akadémii a o zmene a doplnení niektorých zákonov v znení zákona č. 757/2004 Z. z. , ktorý prerokúvame ako tlač 1091. Nech sa páči, pán podpredseda vlády, máte slovo.
Bugár, Béla, podpredseda NR SR (2018-11-21):
Vážené panie poslankyne, vážení páni poslanci... (Ruch v sále.) Ešte raz, vážené panie poslankyne, vážení páni poslanci, prosím o väčší kľud v rokovacej sále a zároveň otváram 37. schôdzu. (Sústavný ruch v sále.) Páni poslanci! (Zaznenie gongu.) Otváram 37. schôdzu Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 32 poslancov Národnej rady. Prosím, aby sme sa pred začatím rokovania prezentovali a zistili, či sme schopní sa uznášať. (Prezentácia.) Prítomných 106 poslancov. To znamená, že Národná rada je schopná sa uznášať. Na 37. schôdzi Národnej rady overovateľmi budú pani poslankyňa Mária Janíková, Natália Grausová, náhradníkmi poslanci Róbert Puci a Jana Cigániková. O ospravedlnenie svojej neúčasti na dnešnom rokovaní požiadali poslanci Martin Fedor, Ľudovít Goga, Silvia Shahzad, Veronika Remišová, Richard Vašečka a na zahraničnej pracovnej ceste je pani poslankyňa Zemanová. Poslanci navrhujú na tejto schôdzi prerokovať jeden bod, ktorý je uvedený v pozvánke (tlač 1239), návrh na odvolanie Andreja Danka z funkcie predsedu Národnej rady Slovenskej republiky. Podaný návrh bol podľa § 17 ods. 3 zákona o rokovacom poriadku pridelený na prerokovanie ústavnoprávnemu výboru. Teraz dávam hlasovať o návrhu programu 37. schôdze . Prezentujme sa a hlasujme. (Hlasovanie.) Prítomných 112 poslancov, za 95, proti 10, zdržalo sa 7 poslancov. Program sme schválili. Preto podávam procedurálny návrh, aby sme dnes rokovali aj po 19. hod. až do úplného prerokovania tohto bodu vrátane hlasovania. Pýtam sa, či je všeobecný súhlas. (Reakcia pléna.) Nie. Nech sa páči, prezentujme sa a hlasujme. (Hlasovanie.) Prítomných 113 poslancov, za 64, proti 41, zdržalo sa 7 poslancov, 1 nehlasoval. Návrh bol schválený. Teraz pristúpime k samotnému rokovaniu o schválenom bode programu (tlač 1239). Prosím poslankyňu pani podpredsedníčku Luciu Ďuriš Nicholsonovú, aby ako poverená členka skupiny poslancov uviedla návrh a súčasne oboznámila Národnú radu s dôvodmi, prečo tento návrh predkladá. Nech sa páči. (Bod programu: Návrh skupiny poslancov Národnej rady Slovenskej republiky na odvolanie Andreja Danka z funkcie predsedu Národnej rady Slovenskej republiky , tlač 1239.)
Zmajkovičová, Renáta, podpredsedníčka NR SR (2013-09-20):
Pán poslanec Huba, nech sa páči, s reakciou.
B. Bugár, podpredseda NR SR: (2004-09-09):
(Hlasovanie.) Prítomných je 130 poslancov, za 71, proti 48, zdržali sa 9, nehlasovali 2. Konštatujem, že sme schválili vládny návrh zákona, ktorým sa mení a dopĺňa zákon č. 358 o obchodných reťazcoch. Pristúpime k hlasovaniu o vládnom návrhu zákona, ktorým sa mení a dopĺňa zákon Slovenskej Národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov a o zmene a doplnení niektorých zákonov (tlač 705). Pán poslanec Rusnák, pán predseda výboru, máte slovo ako spravodajca.
Hus, Igor, poslanec NR SR (2022-02-22):
Pani emeritná ministerka, viete, považujem trošku za amorálne a absurdné, keď predstavitelia SMER-u, respektíve HLAS-u, ktorí nám po ix rokov vládnutia zanechali políciu v takom stave, v akom je, ako po morálnej, aj odbornej stránke, nám kážu o morálke a pasujú sa do pozície sudcov. Za vašej éry možno na každom okresnom, respektíve krajskom riaditeľstve existovali určití vybavovači, ktorí mali svoje prezývky, niekde to bol starký, niekde otec, ktorí regulovali a dohliadali, aby vybavovali veci, ktoré vybavovali v Policajnom zbore. Radovým policajtom sa vzďaľovali, vzďaľovali sa tie méty, vzďaľovali sa im normálne rozhodnutia. Boli to kauzy, ktoré ste vyprodukovali, a tým pádom, tým pádom ste to zavzdušnili tak, ako to bolo. (Ruch v sále. Zaznievanie gongu.) Kto sa len trošku orientuje v tejto problematike, nepochybuje a vie, že náprava tohto chorého a skorumpovaného systému nebude jednoduchá a že si vyžaduje doslova sizyfovské úsilie a že to bude ešte beh na dlhé trate, aby sa tento systém napravil. Vy viete, o čom hovorím.
Zmajkovičová, Renáta, podpredsedníčka NR SR (2012-06-29):
Ďakujem, pán poslanec, zaujmite svoje miesto pre navrhovateľa. Chcela by som upozorniť pánov poslancov, že nie je možné prihlásiť sa s faktickými poznámkami, lebo to bolo úvodné slovo navrhovateľa k návrhu ústavného zákona. A teraz dávam slovo členke ústavnoprávneho výboru, ktorý je gestorským výborom, pani poslankyni Kučerovej. Nech sa páči, pani poslankyňa.
Blanár, Juraj, podpredseda NR SR (2022-11-11):
Pán minister, keď odhliadnem od toho, že naozaj to vystúpenie bolo veľmi odovzdané a nezoberiem do úvahy teraz vystúpenie pána Šipoša, ktoré bolo povinnou jazdou, aby len čosi povedal za koalíciu alebo prečítal, správnejšie povedané, tak musím konštatovať, že my vám chceme pomôcť a ja cítim od vás, že by ste to aj radi chceli, len pomenujme to úplne jasne. Vy ste prešli bod po bode toho memoranda a ak som dobre počúval, tak zhoda nie je na deviatom bode. Tak ak nie je zhoda na deviatom bode, máte ministra financií, ktorý je váš predseda vašej strany, tak sa neodvolávajte na poslancov, ktorí tu sedia naľavo, ktorí radi podporíme toto uznesenie, ktoré sme aj predložili a môže vám pomôcť. Ale obráťte sa práve na poslancov z vášho poslaneckého klubu. Namiesto toho, aby ste nechali rečniť pána Šipoša, ktorý hovorí úplne od veci. Podporte toto memorandum, pretože budete mať aj vy záväzok parlamentu voči vláde a vláda to bude musieť jednoducho rešpektovať a aj minister financií. A ten deviaty bod sa nejakým spôsobom môže vyriešiť, pretože otázka znie, dámy a páni, prečo to muselo zájsť až tak ďaleko, že sme pár dní pred výpoveďami. Prečo sa to neriešilo mesiace pred tým a mohlo sa to dohodnúť v pokoji bez akýchkoľvek problémov? Ale museli sme tu zvolať schôdzu, ktorú niektorí z OĽANO dodnes ešte nepochopili, ako môže aj vám pomôcť a predovšetkým pomôcť zdravotníctvu a ľuďom, ktorí môžu prísť o zdravotnú starostlivosť od 1. 12. Takže ešte raz, obráťte sa na váš poslanecký klub, pán minister, požiadajte ich, aby podporili toto uznesenie, pretože to bude aj vážny záväzok, ktorý zoberú do úvahy určite aj predstavitelia LOZ, že už vláda sa z toho nebude môcť vyšmyknúť.
Ďuriš Nicholsonová Lucia, podpredsedníčka NR SR (2016-11-22):
Pani poslankyňa, prepáčte, veľmi nerada vás prerušujem, ale je päť hodín, mali by sme hlasovať. Chcem sa vás iba opýtať, že či to máte ešte nadlho, či to môžme prerušiť. (Reakcia rečníčky.) Dobre. Veľmi pekne ďakujem za ústretovosť. Dáme si minútovú prestávku, aby stihli všetci prísť do rokovacej sály a budeme hlasovať. (Prestávka.) (Po prestávke.)
B. Bugár, podpredseda NR SR: (2005-09-23):
(Hlasovanie.) Prítomných 123, za 121, nehlasovali 2. Návrh sme schválili. Konštatujem, že sme v treťom čítaní . Preto otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nikto. Končím možnosť prihlásiť sa do rozpravy. Vyhlasujem  rozpravu za skončenú. Pán spravodajca.
Laurenčík, Milan, podpredseda NR SR (2020-04-23):
Pán poslanec Šefčík.
Danko, Andrej, podpredseda NR SR (2024-01-10):
Či máme vzťah a je všeobecný súhlas, pokračujeme do rána?
Sulík, Richard, predseda NR SR (2011-09-08):
Pani poslankyňa, pokračujete v prejave?
Bugár, Béla, podpredseda NR SR (2018-06-21):
Pán poslanec Muňko.
Pellegrini, Peter, predseda NR SR (2023-12-19):
Prezentujme sa a hlasujme o námietke. Pani poslankyňa, nevykrikujte! Každý si môže prečítať, o čom hlasuje. (Reakcia z pléna.) Pani poslankyňa, pani poslankyňa, budeme sa prekrikovať navzájom? Ak chcete, môžme. (Hlasovanie.) Prítomných 126, za 39, proti 78, zdržali sa 4, nehlasovalo 5. Tento, túto námietku sme takisto neschválili.
B. Bugár, podpredseda NR SR: (2003-12-02):
Pani poslankyňa Sárközy, nech sa páči.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 139 poslancov, za 41, proti 8, zdržalo sa 89, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Budeme pokračovať hlasovaním o bode 63 schváleného programu, ktorým je prvé čítanie o návrhu poslanca Národnej rady Slovenskej republiky Tomáša Valáška na vydanie zákona o príspevku na predprimárne vzdelávanie dieťaťa. Je to tlač 998. Spravodajcom je člen navrhnutého gestorského výboru pre sociálne veci poslanec Ján Kerekréti. Prosím, aby hlasovanie uviedol.
Duchoň, Daniel, poslanec NR SR (2015-05-13):
Ďakujem pekne, pán predseda. Chcem len pripomenúť zasadnutie výboru pre financie a rozpočet o 19.00 hodine. Ďakujem.
Jakab, Július, poslanec NR SR (2023-12-07):
Ďakujem. Pán minister, spomínali ste nejaké tabuľky a ESI a tak ďalej, tak vám poviem v rýchlosti pár faktov. Počas ťažkých kríz a enormnej podpory obyvateľstva krajiny sme od roku 2020 hospodárili s rozpočtom lepšie, ako priemer krajín Európskej únie, aj ako priemer krajín eurozóny. To sa nepodarilo ani jednej vašej vláde a dokonca ani Dzurindovým vládam. Konkrétne to bolo 0,7 % HDP ročne lepšie, ako priemer týchto krajín. Len deväť krajín Európy bolo schopných splniť maastrichtské kritériá a my sme boli medzi nimi. A zároveň sme dokázali medzi krízovými rokmi 2021 a 2022 skonsolidovať verejné financie o 3 %. Mali ste krízu finančnú 2008 – 2010. Čistý dlh ste vtedy zvýšili o takmer 15 % z 22,6 na 37,1 %. Počas našej vlády sme čistý dlh zvýšili len o 4 %, 15 a 4. My sme doručili obrovskú pomoc počas, na covid a energetickú krízu išlo 17,9 miliardy eur, na prorodinnú politiku 1,17 miliardy eur. Oproti vládam SMER-u a HLAS-u sme dôchodcom doručili miliardy eur počas našich vlád, ktoré za vás nezažili. Učiteľom, zdravotníkom a štátnym zamestnancom sme historicky navýšili platy, učiteľom o 26,9 %, zdravotníkom a štátnym zamestnancom o 21,2. Vo vašom konsolidačnom balíku im nechcete valorizovať nič. Preto by som chcel povedať a porovnať tie vaše dve krízy. Oproti tejto obrovskej pomoci, tak za vašej finančnej krízy ste doručili ľuďom akurát príspevok na šrotovné automobilov, ktoré bolo radovo pár miliónov eur. Ďakujem veľmi pekne. (Potlesk.)
Šeliga, Juraj, podpredseda NR SR (2020-04-23):
Pokúsime sa zefektívniť rokovanie schôdze. Bol všeobecný súhlas, že pred hlasovaním bude 15-minútová prestávka s tým, že tie faktické som ja nechcel rozbíjať. Nabudúce, samozrejme, to môžme nechať dobehnúť. Ďakujem. (Zaznievanie gongu.) (Prestávka.) (Po prestávke.)
Kažimír, Peter, minister financií SR (2018-02-15):
Ďakujem pekne aj za slovo, aj za otázku. Predpokladám, že pán poslanec sa pýtal na miestny poplatok za rozvoj. Vo finančných výkazoch k 30. septembru 2017 obce vykázali dosiahnutú skutočnosť za miestny poplatok za rozvoj vo výške 1 144-tisíc eur. Skutočnosť za celý rok 2017 bude známa až po predložení výkazov so stavom ku koncu minulého roku, a to v druhej polovici februára 2018. Vďaka. Skončil som.
Budaj, Ján, poslanec NR SR (2018-11-27):
Ďakujem, pán predsedajúci. Na minulej schôdzi sme urobili rekord v odložených hlasovaniach, nikdy v dejinách sa tak zriedkavo nehlasovalo o tak dlho prerokovaných bodoch. Mnohí poslanci urobili chyby, mnohí poslanci už nevedeli, nepamätali si rozpravu. Preto navrhujem, aby sme hlasovali na tejto schôdzi po každom prerokovanom bode.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 143, za 63, proti 25, zdržalo sa 55 poslancov. Návrh nedostal dostatočnú podporu, takže ho neprerokujeme v druhom čítaní. Teraz prosím pána poslanca Slobodu, aby uviedol hlasovanie v prvom čítaní o návrhu poslancov Osuského, Dostála a Klusa na vydanie zákona, ktorým sa mení zákon č. 181/2004 Z. z. o volebnej kampani (tlač 1112). (Hlasovanie o návrhu poslancov Národnej rady Slovenskej republiky Petra Osuského, Ondreja Dostála a Martina Klusa na vydanie zákona, ktorým sa mení zákon č. 181/2004 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov , tlač 1112.)
Zemanová, Anna, poslankyňa NR SR (2020-05-14):
Ďakujem veľmi pekne, zas s budem veľmi, veľmi krátka, ide o veľmi dôležitý zákon, ktorý prijímame v procese veľmi rýchlom, ale rozumiem ju, i keď tiež nie veľmi som osobne stotožnená s tým procesom, ale viem, že potrebujeme naštartovať a robiť tie, tie všetky zmeny, a pevne dôverujem najmä, že aj tá legislatívna tvorba bude, bude veľmi kvalitná do budúcna. Avšak na rôzny ako, boli tu rôzne diskusie, a preto dávam procedurálny návrh, aby sa hlasovalo o tomto návrhu zákona zajtra o 17.00 hod. Je to v podstate preddiskutované s lídra..., s niektorými lídrami koaličnej rady, takže dávam tento návrh, aby sa hlasovalo zajtra o 17.00 (Reakcie z pléna.) Zajtra je piatok. Aha? Takže... (Prerušenie vystúpenia predsedajúcim.)
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 138 poslancov, za 125, proti nikto, zdržalo sa 13 poslancov. Návrh sme schválili. Nech sa páči, ďalej.
P. Hrušovský, predseda NR SR: (2005-06-23):
Poprosím teraz pána poslanca Zoltána Horvátha, aby odôvodnil návrh na vydanie zákona, ktorým sa mení a dopĺňa zákon o cestovných náhradách, ktorý prerokúvame ako tlač 1105, poradové číslo 59. Nech sa páči, pán poslanec. (Rokovanie o návrhu poslanca Národnej rady Slovenskej republiky Zoltána Horvátha na vydanie zákona, ktorým sa mení a dopĺňa zákon č. 283/2002 Z. z. o cestovných náhradách v znení neskorších predpisov , tlač 1105.)
Bugár, Béla, podpredseda NR SR (2019-09-12):
Pýtam sa, či sa hlási niekto ústne do rozpravy. Pán poslanec Krajčí ako jediný, končím možnosť sa prihlásiť ústne do rozpravy. Chcem sa vás opýtať, či vám bude stačiť, pán poslanec... Pán poslanec, bude vám stačiť? (Reakcia z pléna.) Dobre, nech sa páči.
V. Veteška, podpredseda NR SR: (2007-11-29):
Teraz vystúpi pani poslankyňa Vášáryová. Nech sa páči.
M. Číž, podpredseda NR SR: (2007-06-29):
Otváram rozpravu. Do rozpravy som nedostal žiadnu písomnú prihlášku, preto sa pýtam, kto sa hlási do rozpravy ústne? Ak nie, uzatváram možnosť podania ústnych prihlášok do rozpravy. Vyhlasujem rozpravu za skončenú. Pán prezident, ďakujem vám za prednesenie správy, pán spravodajca, za uvedenie spravodajskej správy. Prerušujem rokovanie o tomto bode programu. Teraz nasleduje návrh výročnej správy o činnosti Fondu národného majetku Slovenskej republiky za rok 2006 . Tento návrh ste dostali ako tlač 320 a spoločnú správu výborov ako tlač 320a. Aj tento materiál uvedie prezident Prezídia Fondu národného majetku Peter Šimko, ktorého prosím, aby sa ujal slova.
Blaha, Ľuboš, podpredseda NR SR (2023-12-18):
Ďalší do rozpravy sa prihlásil pán poslanec Marek Lackovič, nech sa páči.
Danko, Andrej, predseda NR SR (2019-04-02):
Pán poslanec Heger.
Ďuriš Nicholsonová, Lucia, podpredsedníčka NR SR (2017-02-03):
Pani poslankyňa Jurinová, nech sa páči.
V. Veteška, podpredseda NR SR: (2005-10-27):
Panie poslankyne a páni poslanci, zaujmite, prosím, svoje miesta a ideme hlasovať. (Hlasy v sále.) Pán poslanec Minárik. Zapnite mikrofón pánovi poslancovi Minárikovi.
P. Paška, predseda NR SR: (2009-06-19):
(Hlasovanie.) 141 prítomných, 61 za, 50 proti, 29 sa zdržalo, 1 nehlasoval. Návrh sme neschválili. Ešte, pán podpredseda Hort, procedurálny návrh?
Ivan, Miroslav, poslanec NR SR (2016-04-28):
Vážené pani poslankyne, vážení páni poslanci, tak sme si vypočuli návrh poslancov pána Hegera, pána Galeka a pána Viskupiča. Chcel by som len zopakovať a pripomenúť to, čo povedal aj náš kolega pán Dostál, tento návrh nie je ani pravicový, ani ľavicový, pomáha ľuďom, ktorí, bohužiaľ, dnes v procese stavebného konania musia alebo sú v rukách veľkých dodávateľov tepla a nemôžu si postaviť vlastné vykurovanie v tých svojich panelákoch. Sám som to zažil, viem, aký je to rozdiel, a dokonca my sme vašom paneláku mali možnosť mať kotol v každom byte samostatne. O tom komforte je škoda hovoriť. Každý vieme, aký je v tom rozdiel. Do rozpravy sa k tomuto zákonu neprihlásil ani jeden poslanec vládnej koalície, a preto verím, že nie sú námietky a že tento zákon, ktorý pomôže ľuďom, a myslím, že práve preto tu sme, bude podporený naprieč celým parlamentom. To je všetko. Ďakujem.
Ďuriš Nicholsonová, Lucia, podpredsedníčka NR SR (2016-10-27):
Prerušujem rokovanie o tomto bode programu. Pokračovať budeme po hlasovaní. Do 17.10 hod. prestávka. (Technická prestávka.) (Po prestávke.)
Vášáryová, Magdaléna, poslankyňa NR SR (2015-07-01):
Ďakujem veľmi pekne. Vážení priatelia, tu hovoríme o veciach kultúry a ja som za to, aby sme zabudli, že už sa začala volebná kampaň, aby sme prestali sa obviňovať, kto má rád slovenskú hudbu a vtískať druhým ľuďom, že: „Vy nemáte radi slovenskú hudbu.“ Prenechajme to SNS-ákom do kampane. Dobre? Kolegovia, toto navrhujem. Je to podpásové a nie je to hodné takejto debaty, pretože táto novela obsahuje aj iné veci, ako sú len kvóty hrania slovenskej hudby pre súkromné rádiá. Mám otázku, pán minister, ale na vás: Ste vystúpili, hovorili ste o tom aj s kolegami Vyšehradskej štvorky? My totižto vôbec nehráme už skoro vôbec v našich rozhlasoch, no tu už ani nehovorím o televíziách, produkciu našich susedov. A to má svoje kultúrne, ale aj politické dôsledky. Dnes nepočujete poľskú hudbu, maďarskú hudbu a oni majú tiež dobrú nielen pop-music, ale aj všetky ostatné hudby. Ja nehovorím o verejnoprávnych médiách, lebo, kolegovia, musíme si uvedomiť, že verejnoprávne médiá ďaleko presahujú všetky kvóty, o ktorých sa tu teraz hovorí. A proti tomu, ako zaútočil pán minister na Slovenský rozhlas, ja zásadne protestujem, pretože Slovenský rozhlas hrá slovenskú hudbu a ja to počúvam, nielen v aute, ale nepočujeme ani Ukrajincov, nepočujeme Srbov, nepočujeme Chorvátov. Moja otázka je: Hovorili ste o tom niekedy s kolegami z Vyšehradskej štvorky, pán minister? Ďakujem pekne.
Ďuriš Nicholsonová, Lucia, podpredsedníčka NR SR (2019-04-03):
Pán poslanec Schlosár, nech sa páči. Nie je tu. Pán poslanec Mizík.
Danko, Andrej, predseda NR SR (2017-12-06):
Pani poslankyňa Verešová.
Suja, Miroslav, poslanec NR SR (2023-05-10):
Ďakujem za slovo. Ako som povedal, pán Kuriak je farizej, lebo bol viacejkrát ako predkladateľ zákona, ale keď hlavný predkladateľ odišiel, tak stadeto aj s ďalšími kolegami ušiel, lebo nedokázal ten zákon ani prečítať. Takže to je celý pán Kuriak. Čo sa týka nejakých odborností, áno, zákony sa majú prijímať odborne a má byť za ne zobraná politická zodpovednosť, ale mali by byť prijímané odborne a, samozrejme, potom si musíme za ne brať politickú zodpovednosť. A čo sa týka plánu lovu, keď majú platiť za to tí poľovníci, kto schvaľuje plán lovu? No, orgán štátnej správy. Tak tu nehovorme, že politici si ne... či poľovníci si neplnia povinnosť, ak splnia plán lovu, keď ho nemajú vyšší, tak potom zlyhal vlastne štát, tak by to mal platiť štát. A protikorupčnosť v DNA? Kyseľ, Bartošová a podobne, to ako chcete ma rozosmiať, pán, za chvíľu odchádzate, ale zabudol som teraz rýchlo, Šefčík? Šefčík. Pán poslanec Šefčík, prepáčte, ste tu skoro stále na rozdiel od ostatných vašich kolegov, vypadlo mi vaše meno. Protikorupčnosť v DNA? Bartošová, Kyseľ? 4,5-tisíc na jednu sviňu? Váš nominant OĽANO 4,5-tisíc na jednu sviňu a poľnohospodárom figu borovú? To ma chcete teraz rozosmiať. Protikorupčnosť v DNA? Tuto jedna vlaštovka, že niečo nahlásil, a vlastným ste si dávali. Však jako ja, ja žasnem, čo vy dokážete. A vy ste učiteľ? Takže škoda reči. A teraz ešte, čo sa týka boja proti škodám zverou. V podhorských oblastiach najväčšie škody, v podhorských oblastiach najväčšie škody spôsobujú medvede. Tie medvede, ktoré chráni ďalší váš nominant, čo ste ho tu 3,5 roka mu držali chrbát, Budaj, čo hovorí, že sú vegetariáni. Presne tie. A som zvedavý, že ako ide vysvetľovať tú štúdiu za tie milióny. Vy hovoríte, že na medveďoch poľovníci zarábali, ale Budaj 16 miliónov dal na projekty. Tak kto na nich zarábal? Poľovníci, že ho dali streliť za 4-tisíc, alebo 16 milió.. (Prerušenie vystúpenia časomerom.)
P. Hrušovský, predseda NR SR: (2005-03-15):
Otváram rokovanie 41. schôdze Národnej rady Slovenskej republiky. Prosím všetkých pánov poslancov, aby sa prezentovali, aby som mohol zistiť počet prítomných poslancov v rokovacej sále. (Prezentácia.) 83 poslancov je prítomných. Konštatujem, že Národná rada Slovenskej republiky je schopná uznášať sa. Na 41. schôdzi Národnej rady overovateľmi budú pán poslanec Milan Urbáni a poslanec Zoltán Horváth, ich náhradníkmi budú poslanci Gábor Gál a Igor Federič. Podľa § 24 ods. 1 zákona o rokovacom poriadku pristúpime..., páni poslanci, ku schvaľovaniu programu 41. schôdze Národnej rady. Ešte predtým vás chcem informovať, že o ospravedlnenie svojej neúčasti na dnešnom rokovacom dni požiadali páni poslanci Danko, Drgonec, Karlin a pán poslanec Vojtech Tkáč. Na zahraničnej pracovnej ceste sú poslanci Arvay, Kiňo a pán poslanec Šulaj. Ešte predtým, ako dám slovo poslancom, ktorí chcú doplniť návrh programu 41. schôdze, chcem vás informovať o výsledku rokovania poslaneckého grémia, ktoré sa uskutočnilo krátko pred začatím 41. schôdze, kde sme sa dohodli na tom, že bod 13 navrhnutého programu schôdze, to je vládny návrh zákona o študentských pôžičkách a o zmene a doplnení niektorých zákonov budeme prerokúvať v piatok v poradí ako tretí bod programu, pred ním prerokujeme bod 12, ktorým je pozícia Slovenskej republiky k strednodobému hodnoteniu Lisabonskej stratégie pre jarné zasadnutie Európskej rady, po ktorej Národná rada prerokuje bod pôvodne zaradený ako 62., to je správa o plnení úloh zahraničnej politiky Slovenskej republiky v roku 2004 s tým, že vládny návrh zákona o študentských pôžičkách bude prerokovaný, tak ako som spomenul, ako tretí bod a hlasovať budeme o ňom v pondelok o 17.00 hodine. Ďalej poslanecký klub strany Smer požiadal, že ak by v stredu popoludní a vo štvrtok dopoludnia boli prerokúvané body pod poradovými číslami 59 a 60, budeme o týchto bodoch rokovať až na budúci týždeň. Ďalej vás chcem informovať, že pani poslankyňa Bollová mi oznámila, že sťahuje z rokovania 41. schôdze Národnej rady Slovenskej republiky návrh na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov, ktorý bol zaradený ako tlač 1040 pod bodom programu 23. Nech sa páči, páni poslanci, máte slovo. Pani poslankyňa Angyalová.
Zmajkovičová, Renáta, podpredsedníčka NR SR (2013-09-10):
Na vystúpenie pána poslanca nie sú žiadne, jedna faktická poznámka. Uzatváram možnosť prihlásiť sa s faktickou poznámkou. Pán poslanec Mičovský.
Glváč, Martin, podpredseda NR SR (2018-05-10):
Pán poslanec Kamenický.
Hort, Milan, podpredseda NR SR (2011-02-09):
Takže to je reakcia na faktickú, takže dve minúty. Nech sa páči.
B. Bugár, podpredseda NR SR: (2006-03-16):
V rokovaní budeme pokračovať návrhom poslanca Národnej rady Slovenskej republiky Jána Patakyho na vydanie zákona, ktorý sa mení a dopĺňa zákon Slovenskej národnej rady č. 369/1990 Zb. o obecnom zriadení (tlač 1442). Dávam slovo poslancovi Patakymu, aby návrh zákona uviedol. Nech sa páči.
Kollár, Boris, predseda NR SR (2023-06-20):
Prítomných 138, za 2, proti 76, 59 sa zdržalo, nehlasoval 1. Uvedený návrh sme neschválili.
Radošovský, Marián, poslanec NR SR (2015-03-17):
Ďakujem pekne. No ja si myslím a chcem vás trošku, kolegovia aj z klubu, tak napraviť. Veď jedná sa... Poprosím, keby ste trošku zjednali nápravu, aby tu bolo tichšie, pani podpredsedníčka, lebo sa nedá hovoriť. Ďakujem pekne, že som si to zjednal. Poprosím. O takú vec sa jedná, že treba napraviť tú chybu, ktorá sa vklinila do systému pri tej rýchlej koncepcii alebo antikoncepcii tvorby. To znamená, ešte nemôže byť vytvorená energetická koncepcia, až vtedy, keď tí, ktorí mali získať, či solárky alebo bioplynky, až keď ich získajú. A tento úkon je smerujúci k tomu, aby ich získali. Lebo také absurdity, aké nastali pri tej urýchlenej tvorbe zákona, že sedliaci sa stali len a len pri bioplynkách vazalmi a že jednoducho sú tam nádenníci. A keď si pozriete tie veľké bioplynky, ktoré nezmyselne vznikli v produkčných oblastiach a nasávajú silážnu kukuricu z výmery desaťtisíc hektárov, tak tam sú majiteľmi energetických zariadení ľudia z distribučiek. Podobne je to pri solárnych. To znamená, že, kolegovia, ja vás len chcem vyviesť z omylu. Toto je potrebná úprava, ktorú urobili kolegovia, a toto, čo vy chcete, to ešte nedozrel čas. Až keď to príde do jedného košiara a keď to získajú tí praví vlastníci, potom sa môže vytvoriť energetická koncepcia pre Slovensko. Ale aká bude cena energie, potom sa už nepýtajte.
Pellegrini, Peter, predseda NR SR (2015-05-14):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 133 poslancov, za hlasovalo 129, zdržali sa 4. Konštatujem, že sme schválili vládny návrh novely zákona č. 190/2003 Z. z. o strelných zbraniach a strelive. Poprosím teraz pána poslanca Šucu, aby uviedol hlasovanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle, tlač 1407, bod 13 schváleného programu. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1407.)
Pellegrini, Peter, podpredseda NR SR (2020-07-14):
Ďakujem pekne. Ďalší v rozprave, pán poslanec Taraba.
Žiga, Peter, podpredseda NR SR (2024-04-17):
Vítame študentky a študentov. S procedurálnym pán poslanec Baláž.
Paška, Pavol, poslanec NR SR (2012-02-29):
Kolegovia, ešte raz, toto nie je moje individuálne rozhodnutie. Toto je rozhodnutie poslaneckého grémia. Skúste venovať, ak náhodou ešte SDKÚ – DS bude mať niekedy možnosť o niečom v tomto štáte rozhodovať, takúto mieru energie aj tomu, aby ten štát fungoval. Ďakujem. (Potlesk.)
Sulík, Richard, predseda NR SR (2010-08-10):
Ďakujem. Prosím, prezentujte sa a hlasujte. (Hlasovanie.) Z prítomných 142 poslancov je za 78, proti 62, 1 sa zdržal, 1 nehlasoval. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Teraz budeme hlasovať o návrhu vlády na skrátené legislatívne konanie o vládnom návrhu zákona, ktorým sa mení zákon č. 301/2005 Z. z. Trestný poriadok v znení neskorších predpisov (tlač 41). Dávam slovo členke ústavnoprávneho výboru poslankyni Jane Dubovcovej, aby hlasovanie uviedla. Nech sa páči.
P. Paška, predseda NR SR: (2007-09-19):
Prerušujem rokovanie o tomto bode programu. Chcem vás informovať, že budeme teraz prerokúvať súhrnnú správu o treťom roku členstva Slovenskej republiky v Európskej únii . Je to tlač 353. A poprosím pána ministra hospodárstva Slovenskej republiky Ľubomíra Jahnátka, aby v zastúpení podpredsedu vlády správu uviedol.
P. Minárik, poslanec: (2004-10-26):
Národná rada Slovenskej republiky svojím uznesením č. 1146 zo 7. septembra pridelila vládny návrh zákona, ktorým sa dopĺňa zákon č. 107/2004 Z. z. o spotrebnej dani z piva výborom: pre menu, rozpočet a financie, ústavnoprávnemu a výboru pre pôdohospodárstvo. Všetky tieto výbory v stanovených lehotách návrh zákona prerokovali. Gestorský výbor nedostal do začatia rokovania o tomto návrhu žiadne stanoviská poslancov Národnej rady, ktoré by boli podané v súlade s rokovacím poriadkom. Dva výbory Národnej rady odporučili Národnej rade schváliť tento návrh s pozmeňujúcimi a doplňujúcimi návrhmi, a to výbor pre menu, rozpočet a financie a výbor pre pôdohospodárstvo. Ústavnoprávny výbor, ako je zvykom, neprijal platné uznesenie. Z uznesení výborov vyplynuli štyri pozmeňujúce návrhy, ktoré všetky štyri máte v spoločnej správe v časti IV a dva sa týkajú doby účinnosti. Jeden názvu návrhu zákona a jeden o prechode povinností pri úmrtí na dedičov. Všetky sa odporúčajú schváliť takisto, ako odporúča náš výbor ako gestorský výbor celý návrh schváliť. Ďakujem pekne, pán predsedajúci, otvorte rozpravu.
Kollár, Boris, predseda NR SR (2021-10-21):
Konštatujem, že Národná rada Slovenskej republiky v tajnom hlasovaní nezvolila poslanca Mariana Kotlebu za predsedu Osobitného kontrolného výboru na kontrolu činnosti Vojenského spravodajstva. Konštatujem, že kandidát nebol zvolený, a teda vykoná sa nová voľba. Teraz budeme ďalej pokračovať v rokovaní Národnej rady. Technikov poprosím, keby ste mi mohli pustiť monitor, aby som vedel, kto ide do rozpravy. (Krátka pauza. Telefonovanie predsedajúceho interným telefónom.) Máme technický problém, tak dve minúty prestávka, aby mohol nabehnúť systém. (Krátka prestávka.)
Jurinová, Erika, podpredsedníčka NR SR (2015-05-21):
Pani poslankyňa Pavlovičová.
S. Janiš, poslanec: (2007-02-02):
To je vaša rétorika, to ste vy načali, nie my. My len reagujeme na to, čo ste vy spustili. A keď ste sa zľakli reakcií obyvateľstva, že vám to neprináša nič, no tak ste začali meniť rétoriku, presne jeden mesiac tak, druhý mesiac tak podľa prieskumov verejnej mienky. A otočili ste ju tak, že ste začali ľudí strašiť od porovnávaní s nebankovými subjektmi až strašením rizikovým kapitálom. Strašíte ľudí rizikovým kapitálom a napínate hruď, ako zabránite investovať do rizikového kapitálu, keď to ani dnes nie je možné. No mne to pripadá, ako by ste išli beduínov na púšti chrániť pred povodňami.
Ľ. Martinák, poslanec: (2007-06-21):
Pán kolega, poslanec Zsolt Simon, len jednej otázky sa dotknem, lebo už strašne veľa sa tu toho nahovorilo a zo strany opozície sa skutočne z toho urobil kabaret nie na odbornej úrovni. Ešte raz chcem zdôrazniť, že všetky tieto veci boli prerokované s členmi lesníckej komory – a nielen lesníckej komory, ale aj lesníckej komisie –, medzi ktorými sú veľmi významné osobnosti, ktoré sú chápané nielen z hľadiska Slovenska, ale celosvetovo. Sú to celosvetové kapacity. Tým pádom pochybujete o ich vedomostiach? Alebo ako si to my odborníci – lesníci máme vysvetliť? A ešte jednej veci sa chcem dotknúť. Ohľadom tých 5-ročných školení, že je to nejaké šikanovanie. Vôbec to nie je tak. Z vlastnej skúsenosti vám môžem povedať, robím 12 rokov, aj doteraz robím odborného lesného hospodára a stále veľmi dobre mi padne, keď sa stretnem s kolegami a prediskutujeme niektoré závažné problémy v oblasti lesníctva, hlavne, čo sa týka ochrany lesov. Vravíte, veď si to môže naštudovať sám. Asi doteraz nevidíte, ani nikdy ste nevideli rozdiel medzi samoukom a odborným školením. Ďakujem za pozornosť. (Potlesk.)
Pellegrini, Peter, podpredseda NR SR (2020-09-24):
Ďakujem pekne. Pán poslanec nemá žiadnu doplňujúcu otázku. Ďalšiu otázku opäť položil pán Richard Takáč, ktorý nie je v sále. Desiatu otázku položil pán Tomáš Šudík a je adresovaná ministrovi pôdohospodárstva a rozvoja vidieka Slovenskej republiky Jánovi Mičovskému: „Vážený pán minister, ako postupujete pri riešení situácie v odkalisku Poša a v Chemku Strážske?“ Prosím pána ministra vnútra, ktorý už si asi pomyslel, že... Je tu pán minister? Lebo už ste odchádzali a už som myslel, že ste mysleli, že už máte po. Ešte sme predsa len prišli až k desiatej otázke, tak vás poprosím, aby ste odpovedali na otázku pána poslanca Šudíka. Je to otázka č. 10, pán minister. Nech sa páči.
V. Palko, poslanec: (2008-05-21):
Pán predseda, s nimi ste dobrovoľne odteraz na jednej lodi vy. Pretože ich kryjete a stávate sa ich spolupáchateľom. A preto bolo toto vaše vystúpenie najsmutnejším a najtrápnejším vystúpením predsedu parlamentu v ponovembrovej ére.
Gröhling, Branislav, poslanec NR SR (2018-05-11):
Pán predseda, prepáčte, môžem pozdraviť iba žiakov zo základnej školy zo Svitu, prešovského samosprávneho, lebo sú hore? Keby sme ich pozdravili, prosím vás. Ďakujem. (Potlesk.)
A. Belousovová, podpredsedníčka NR SR: (2009-09-16):
Ešte predtým, ako sa tak stane, chcela by som, aby v zápise z tejto schôdze bola uvedená aj moja námietka, ktorá sa týka hlasovania č. 136, týka sa mňa konkrétne, pretože pri tomto hlasovaní som hlasovala „proti“, zariadenie ma však vykázalo ako „za“. Určite, ak si pozriete obsah hlasovania, je jasné, že som nehlasovala „za“. Ďakujem pekne a prosím, aby to bolo uvedené v zápise. Teraz pokračujeme v rokovaní. Prosím povereného overovateľa pána Stanislava Kahanca, aby oznámil výsledky volieb. Nech sa páči. (Výsledky tajného hlasovania o návrhu na voľbu člena Správnej rady Ústavu pamäti národa , tlač 1086.)
Marcinčin, Radovan, poslanec NR SR (2021-09-22):
Ďakujem za školenie, ja som si doteraz myslel, že predkladateľ návrhu zákona vystupuje kvôli tomu, aby jeho zákon prešiel, ale teraz vidím, že takýto úmysel niektorí predkladatelia vôbec nemajú, pretože urážať partnerov poslancov a tým získať podporu svojho zákona asi nie je celkom reálne. Ďakujem.
Ľ. Mušková, poslankyňa: (2002-04-09):
M. Andel, podpredseda NR SR: Ďakujem. Pán poslanec Tatár. P. Tatár, poslanec: Ďakujem za slovo. Upozorňujem, že moje vystúpenie smerovalo k tomu, že každé riešenie má aj odvrátenú stranu. A chcel som na to upozorniť. Tá odvrátená strana naozaj je v tom, že ak sa niekto priveľmi spolieha, že v tomto prípade štát, alebo úrad, alebo nejaká tretia osoba, a teda v tomto prípade nie matka, ktorej chýbajú peniaze, ale otec, ktorý neplatí, ak sa na to priveľmi spolieha, tak to môže aj zneužiť. Samozrejme, že sme upozornili aj na etické otázky. Berte to tak, že žiadne riešenie nie je ideálne a ja si myslím, že iná sociálna politika a iná rodinná politika, ktorá presúva zodpovednosť viac na jednotlivca, bude vždy účinnejšia, ako keď je zodpovednosť niekde na štáte a na to som chcel upozorniť. Ďakujem pekne. M. Andel, podpredseda NR SR: Ďakujem. Dámy a páni, uzatváram... Pardon, nech sa páči. Môžete aj v rámci rozpravy alebo v záverečnom slove. To je to isté. Nech sa páči, pani kolegyňa, máte slovo.
Kotleba, Marian, poslanec NR SR (2017-04-05):
Pán poslanec Klus, niekedy by ste mali menej vychádzať z bulváru a viacej z reality, lebo sa vám to môže vypomstiť. A čo sa týka toho, že či pomáhame ľuďom, myslím, že naposledy to bolo dosť, dostatočne medializované, aby teda ste zistili, aká je pravda. Takže skúste sa viacej venovať vnútropolitickej situácii na Slovensku a menej obhajovaniu islamu a budete v pohode. A, pán poslanec Zelník, vy ste ma asi dosť dobre nepočúvali, pretože ja som nehovoril o tom, že by mali byť tie platy na úrovni minimálnej mzdy, ale že by sa mala zmeniť metodika výpočtu z násobkov priemernej mzdy na násobky minimálnej mzdy. Ja to upresním, v prípade poslanca Národnej rady je to momentálne trojnásobok, trojnásobok minimálnej, priemernej mzdy, bol by to trojnásobok minimálnej mzdy. V prípade napríklad sudcov Ústavného súdu je to 1,3-násobok poslaneckého platu, to znamená aj ten poslanecký plat by sa počítal nie z priemernej, ale z minimálnej mzdy. V prípade napríklad prezidenta republiky je to 4-násobok poslaneckého platu, takže zase by sa to počítalo z minimálnej mzdy, a nie z priemernej mzdy, to je celé. No a čo sa týka, pán poslanec, čo sa týka vlády odborníkov, tak tá vláda odborníkov nás dnes dostala do štádia, že Slovenská republika má už takmer 44 mld. dlhu, a ja si myslím, že vyrobiť dlh dokáže absolútne každý a netreba na to odborníkov.
Gibalová, Monika, poslankyňa NR SR (2015-09-30):
Ďakujem pekne, pán predseda, prosím, dajte hlasovať o postúpení tohto návrhu zákona do druhého čítania.
Kubánek, Stanislav, poslanec NR SR (2013-09-10):
Vážená pani podpredsedníčka, vážený pán minister, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k vládnemu návrhu zákona o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený vládny návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené podľa § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený vládny návrh zákona spĺňa po formálnoprávnej stránke všetky náležitosti. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi Slovenskej republiky, s medzinárodnými zmluvami, ktorými je Slovenská republika viazaná. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. Zároveň navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre kultúru a médiá a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali v termíne do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu.
Kuffa, Štefan, poslanec NR SR (2013-12-17):
Kolega tuná nie je, tak využijem, no tak už si tu, ale aby ti neprepadol, neprepadla možnosť toho vystúpenia...
Benčík, Ján, poslanec NR SR (2022-02-25):
Ja sa tiež chcem iba ubezpečiť, či som dobre počul, že na základe nejakého starého videa, ktovie odkiaľ, chcete teraz tvrdiť, že táto vojna je zásluhou a výsledkom Ameri.... aktivít Spojených štátov amerických? Veď my to dobre poznáme, preboha živého, ja som žil v roku 1968, ako tak pozerám na vás, určite aj vy, pani Sulanová. My sme vtedy sa zobudili do podobného rána ako Ukrajinci vo štvrtok, no a Rusi tiež tvrdili, tak ako tvrdia teraz na Ukrajine, že to je vlastne nejaká humanitárna pomoc, že oni tam idú odstrániť z čela štátu nejakých nacistov. To ako v roku ´68 tvrdili, že je to internacionálna bratská pomoc, ktorá má za cieľ, nemá za cieľ teda poškodiť český a slovenský národ, ale iba odstrániť z jeho čela kontrarevolucionárov. A napriek tomu, napriek týmto faktom ste vy schopná tvrdiť takéto úplné nezmysly? No ja sa vám teda fakt čudujem.
Jurinová, Erika, podpredsedníčka NR SR (2014-06-11):
No, ja myslím, že vzhľadom na to, že je 18.59, tak ja by som doporučovala, že začneme ráno o 9.00 hod. a rovno v rozprave, a teda vy vystúpite ako prvá a zároveň pán poslanec Novotný. Prerušujem rokovanie o tomto bode programu, zároveň aj dnešný deň rokovania. Ďakujem vám všetkým za spoluúčasť a stretneme sa zajtra ráno pri dorokovaní tohto bodu programu. Pekný večer všetkým. (Prerušenie rokovania o 18.59 hodine.)
Kremský, Peter, poslanec NR SR (2020-09-24):
Ďakujem, pán predsedajúci. Vážené kolegyne, vážení kolegovia, chcel by som odôvodniť zákon číslo alebo novelu zákona č. 309 o podpore obnoviteľných zdrojov energie a vysoko účinnej kombinovanej výroby, ktorá je už v druhom čítaní. Účelom tohto návrhu zákona je odstránenie nedostatkov existujúcej právnej úpravy v § 3b, najmä v § 3b ods. 5, zároveň následkov, ktoré vyplynuli z jeho aplikácie. Vo februári Úrad pre reguláciu sieťových odvetví nečakane, prvý raz vo svojej histórii zverejnil zoznam výrobcov obnoviteľných, výrobcov elektriny z obnoviteľných zdrojov, ktorí si niekedy v histórii neplnili svoje povinnosti, niektorí z nich naozaj vo veľmi malých sumách a jednorazovo, a všetkým týmto výrobcom pozastavil platbu dotácií s tým, že od nich žiada spätné doplatenie dotácií za niekoľko rokov dozadu. Tento krok vtedajšieho predsedu Úradu pre reguláciu sieťových odvetví pána Jahnátka ja považujem za takmer až diverznú akciu voči novej vláde, z čoho vyplynulo aj jeho neskoršie odvolanie. Na jeho vypočutí na výbore pre hospodárske záležitosti sa bránil tým, že mu to prikazuje zákon, a ak teda chceme situáciu zmeniť, že máme zákon novelizovať. Preto sme s viacerými poslancami vyvinuli iniciatívu na novelizáciu tohto zákona. Pretože sa ukázalo, že jeho dopad môže byť de facto likvidačný pre veľkú časť výrobcov elektriny s právom na podporu, a to aj priamo negatívne môže vplývať na existenciu od nich závislých pracovných miest. Ustanovenie hlavne v tom § 3b ods. 5 zákona nespĺňa kvalitatívne kritériá na právne predpisy vyplývajúce z ústavy a rozhodovacej praxe Ústavného súdu a nespĺňa ani kritérium vhodnosti, nevyhnutnosti ani primeranosti. Za porušenie povinnosti bez skúmania jeho závažnosti totiž ukladá automaticky tú najprísnejšiu možnú sankciu – zánik práva na podporu. Preto sme pristúpili k úprave tohto ustanovenia, zaviedli sme aj povinnosť pre Úrad pre reguláciu sieťových odvetví pravidelne uvádzať zoznam neplatičov alebo firiem, ktoré si neplnia povinnosti, na svojej stránke bude ho uvádzať raz mesačne, aby to, všetko to bolo transparentné, jasné a prehľadné. Toto je teda zámer novely. V rozprave predstavím ešte pozmeňovací návrh, ktorým sme upresnili niektoré ustanovenia a vlastne akceptovali sme aj pripomienky v spoločnej správe, takže tento pozmeňovací návrh vlastne bude zahŕňať všetky doterajšie pripomienky. Takisto sme akceptovali väčšinu pripomienok Úradu pre reguláciu sieťových odvetví, jeho nového predsedu, aby tento zákon bol funkčný, aby vlastne celé toto prostredie bolo transparentné a dobre regulované. Ďakujem.
Pellegrini, Peter, predseda NR SR (2015-11-11):
Prezentujme sa a hlasujme o návrhu pána poslanca Mihála vrátiť tento návrh zákona na dopracovanie. (Hlasovanie.) Prítomných 137 poslancov, za bolo 58, proti bolo 77, zdržali sa 2 poslanci. Konštatujem, že sme tento procedurálny návrh neschválili.
Muňko, Dušan, poslanec NR SR (2014-01-30):
Páni poslanci som rád, že som vám mohol povedať skutkovú podstatu, ako to vyzerá. A každého z vás pozývam na týždeň bývania, kde vedľa vám prenajmem to, kde býva neprispôsobivé etnikum. A po týždni mi potom poviete k tomu, čo som tu povedal, čo na tom nie je pravda. Ale nemusíte tam ani týždeň vydržať. Možno tam vydržíte podaktorí jeden deň. Ďakujem.
Laurenčík, Milan, podpredseda NR SR (2021-06-23):
Pán poslanec Rastislav Schlosár.
Grendel, Gábor, podpredseda NR SR (2022-09-21):
S reakciou na faktickú poznámku pán poslanec Baránik.
Pfundtner, Edita, poslankyňa NR SR (2016-12-06):
Ďakujem pekne za slovo a zároveň ďakujem aj môjmu kolegovi pánovi Antalovi, ktorý v mene nás troch poslancov predložil tento náš pozmeňujúci návrh. Musím povedať, že o tomto návrhu my sme naozaj veľmi dlho a dôsledne diskutovali s každým, kto prejavil záujem o akúkoľvek zmenu oproti súčasnému stavu. Keď sme pristúpili k predmetnej zmene a sme vypracovali tento pozmeňujúci návrh, tak ja sa priznám, že som sa vrátila k tej pôvodnej dôvodovej správe, ktorú ešte pripravili kolegovia Raši a Choma, ktorí pred rokom tento návrh zákona predkladali. A tam bolo uvedené, že tento zákon o miestnom poplatku za rozvoj má mať funkciu príjmovú, funkciu rozvojovú a áno, funkciu protikorupčnú. A myslím si, že ten náš pozmeňujúci návrh, ktorý teraz odznel v pléne, rozhodne posilňuje tieto funkcie a najmä aj tú protikorupčnú zložku. A okrem toho musím povedať, že treba si všimnúť aj regulačnú funkciu tohto poplatku. Ja som poslankyňa mestskej časti Bratislava – Nové Mesto a preto veľmi vítam, že týmto naším pozmeňujúcim návrhom bratislavské mestské časti budú postavené na úrovni obcí. Vítam to aj z toho dôvodu, že v Bratislave mestské časti zabezpečujú prenesenú štátnu správu, teda vydávajú aj stavebné povolenia aj územné rozhodnutia a najlepšie vedia, že v ktorých prípadoch, ako použiť tento nástroj. Musím taktiež podotknúť to, že poplatok je veľmi silným nástrojom v rukách miestnych zastupiteľstiev a musia s tým veľmi opatrne narábať v budúcnosti, aby sa nemohlo stať, že budú napadnuté tie VZN-ká protestom prokurátora.
Baška, Jaroslav, poslanec NR SR (2020-05-15):
Ďakujem veľmi pekne za slovo. Boris, dovoľ mi reagovať na tvoje vystúpenie. Áno, je to už v krátkej dobe druhýkrát a znova v skrátenom legislatívnom konaní novela zákona o elektronických komunikáciách. Keď to nevyšlo prvýkrát pani ministerke spravodlivosti, tak to predkladá teraz v druhom pokuse pán minister zdravotníctva a ja si tiež myslím, že je to obmedzovanie základných ľudských práv a slobôd a dokonca aj Európska komisia, a nielen Ústavný súd Slovenskej republiky, vyslovila určité obavy v tých členských krajinách Európskej únie, ktorá zavádza takúto podobnú legislatívu v súvislosti so šírením koronavírusu a s ochorením COVID-19 v niektorých členských krajinách a práve z tohoto nezákonného zberu údajov a dát o týchto, o týchto ľuďoch. Takže nie je to len Ústavný súd Slovenskej republiky, ale je to už aj európska, Európska komisia. Občan si má právo vybrať, či pôjde do štátnej karantény a na druhej strane musí súhlasiť svojím podpisom s tým, že budú zbierané dáta do jeho, do jeho mobilu. Tiež súhlasím s tebou, Boris, že je tam určitá diskriminácia nielen z pohľadu veku, ale aj z pohľadu využitia týchto technológií, pretože nie každý má takýto smartfón, ktorý túto technológiu umožňuje, a takýmto spôsobom tento človek, ktorý túto technológiu nemá, tak bude musieť ísť do štátnej, štátnej karantény. Ja si stále myslím a tvrdil som to od začiatku, že najlepším riešením je používanie technológie náramkov, je jedno akých, takým spôsobom, že doma človek bude v tej domácej karanténe využívať práve takýto, takýto náramok. To je všetko.